ཀྲུང་གོའི་རྒྱལ་ཁབ་རིམ་པའི་སྨྱན་སྦྱོར་གྱི་གླ་པ་ཕྱི་རྒྱལ་བ་ཞིག་ཡིན་པའི་ངས་བོད་རང་སྐྱོང་ལྗོངས་སྐོར་གྱི་རྩོམ་ཡིག་མང་པོ་བཀླགས་མྱོང་།ཕྱི་རྒྱལ་གྱི་ཉམས་ཞིབ་པ་མང་པོ་ཞིག་གི་སེམས་ནང་བོད་ནི་ཡ་མཚན་ཞིག་ལ་འཛིན་ནའང་དྲན་པའི་ངོས་སུ་རབ་རིབ་ཙམ་ཡིན་ལ།ངེད་ཀྱི་ལྟ་སྟངས་ཀྱང་ཇི་འདྲ་ཞིག་ཡིན་པ་གསལ་པོ་མི་ཤེས།ས་ཁུལ་དེའི་བསམ་བློའི་འཁྱེར་སོ་དང་དེ་བཞིན་ཕྱི་རྒྱལ་གྱི་ཀློག་པ་པོས་སྨྱན་སྦྱོར་གཙོ་བོས་སྤེལ་བའི་གནས་ཚུལ་བརྒྱུད་བོད་དེ་ཉིད་འཕེལ་རྒྱས་མྱུར་བའི་ས་ཁུལ་ཞིག་ཡིན་པ་བརྗེད་ནས་ཀྲུང་གོའི་ཞིང་ཆེན་དང་།ས་ཁུལ།གྲོང་ཁྱེར་བཅས་མང་པོར་ཡང་གཅིག་མཚུངས་ཀྱི་དཀའ་རྙོག་འཕྲད་བཞིན་པ་བློའི་ཡུལ་དུ་འཁོར་དཀའ།ཉེ་ཆར་ལུའུ་ཐུའོ་ཧྲེ་གསར་འགྱུར་ཁང་གིས་བོད་ལ་གྲིབ་གཟུགས་དངུལ་ཁང་ཡོད་པའི་གནས་ཚུལ་སྤེལ་བ་ངའི་བསམ་པའི་ཡུལ་ལ་ཤོང་དཀའ་བ་བྱུང་ལ།བོད་འདི་ཀྲུང་གོའི་དཔལ་འབྱོར་དང་སྤྱི་ཚོགས་འཕེལ་རྒྱས་ལས་རིང་དུ་འདས་པའི་ཐག་རིང་ས་ཁུལ་ཞིག་མ་ཡིན་པར་དེ་ལས་ལྡོག་ཏེ་རྒྱལ་ཁབ་ཧྲིལ་པོའི་འཕེལ་རྒྱས་ཀྱི་ཤུགས་རྐྱེན་མཐའ་དག་འོག་གནས་པས།བོད་འདི་ཀྲུང་ཧྭ་མི་རིགས་ལ་གལ་འགངས་ཆེ་བ་དང་རྒྱལ་ཁབ་ཧྲིལ་པོའི་འཕེལ་རྒྱས་ལ་གནད་འགག་ཤིན་ཏུ་ཆེན་པོར་གྱུར་པ་ཞིག་ཡིན་པ་ཤེས་བྱུང་།